text: Nikawrira, adihay ko tadah (kiyam) no Arciliya, ira ko pipadang no Kokusai Payso Kikinkai (Fransu sowal: Fonds Monétaire International, kamoko’ ay tilid: FMI; Ikiris sowal: International Monetary Fund, kamoko’ ay tilid: IMF; Holam sowal: 國際貨幣基金組織) ato Pari Kulapo to pisongila’ a misalof to faco no kicai, ikor to sangaay sato ko kicai no Arciliya, 2000 miheca ato 2001 miheca, macat ko ‘aca no kasolin ira ho ko pikedec to damak no sifo, mangalef ho kacakat no kanga’ay no kicai, saadihay sato ko ko mina’angan a payso, malowan to ko tadah. Adihay ko kasasiromaroma no kicai demak no sifo a mitongal to katayalan ato pipacakat to ’orip no tamdaw.